Leslie võõrustab Pawnee sõpruslinna Boraqua delegatsiooni Venezuelast, kuid kultuurilised erinevused on kontimurdvad. Tomist saab külaliste jooksupoiss ja April sekeldab Venezuela praktikandi Jhonnyga.
Pawnee lemmikminihobune Li'l Sebastian sureb ja parkide amet korraldab talle mälestusteenistuse. Leslie ja Ben püüavad oma suhet salajas hoida. Tom annab Ronile lahkumisavalduse.
Leslie ja Ben naudivad oma suhte muretut algust. Aga siis tahab Leslie ema Beniga tööasju arutada ja Leslie suudab Beni enne kohtumist närvi ajada, siis aga lööb ema veel Benile külge. Tom saadetakse tööle kurikuulsalse neljandale korrusele.
Chris saadab Leslie ja Beni ühisele ülesandele, aga Leslie ei tea, kas suudab oma tundeid Beni vastu vaka all hoida. Leslie ja Ben on sõidu järel suhte alustamise veerel, kuid siis tuleb Chris neid õnnitlema.
Kui terviseametis töökoht vabaneb, soovitab Leslie seda kohta Annile, kes ei taha aga haiglatöölt lahkuda. Sellest saab alguse nende esimene suurem tüli, kui kõik Tomi uut kokteili maitstes purju jäävad.
Jõuka naaberlinna Eagletoni parkide ameti direktor ehitab Leslie pahameeleks aia, mis poolitab linnade piiril oleva pargi. Tekkinud tüli tõttu satuvad mõlemad vanglasse.
Lesliest valmib maal, mis kujutab teda võimuka ja paljaste rindadega Kreeka jumalannana. Kui esitatakse nõuded maali hävitamiseks, hakkab Leslie protesteerima.
Leslie kutsub Beni kohtama, kuid saab korvi. Ann laseb tal teha profiili interneti kohtingulehel, see soovitab talle parimaks kaaslaseks Tomi. Kui Leslie seejärel Tomi lõunale viib, lõpeb asi katastroofiga.
Andy ja April kutsuvad kõik sõbrad ja sugulased õhtusöögile, mis osutub nende salapulmadeks. Leslie püüab selle ära hoida, sest arvab, et nad kiirustavad.
Kui linna rahandusjuht infarkti saab, tuleb Chris tagasi tema asemikuks. Leslie sõidab terve parkide ametiga matkama, et leida ideid uue projekti jaoks. Andy eksib metsas ära.
Maamessi aeg on käes, kuid kohalik indiaanipealik saab pahaseks, et seda peetakse vana surnuaia kohal. Meedia hakkab oletama, et nüüd on üritusele needus pandud.
Ron ja Leslie sõidavad Indianapolisse festivali korraldamise eest preemiat saama. Kui Ann kurdab Lesliele, et Chris teda petab, läheb Leslie Chrisi majja tõendeid otsima.
Leslie, Ben ja Tom annavad laada toetuseks intervjuusid. Kui ühe intervjuu käigus nõutakse aru Beni mineviku kohta, väljub asi kontrolli alt. Andy ei taha, et April ära koliks, ja püüab talle meele järele olla.
Ron ja Wendy lähevad lahku, sest Wendy otsustab Kanadasse tagasi kolida. Kohe ilmub välja Roni eksnaine Tammy, et tema elu põrguks teha, kuid ootamatult saavad nad väga hästi läbi.
Leslie tahab ajakapsli maha matta, kuid siis ilmub välja mees, kes aheldab ennast tema kabinetis laua külge ja nõuab sinna "Videviku saaga" romaani lisamist. Andy kutsub Chrisi appi, et April tagasi võita.
Linna tabab gripihooaeg ja teiste seas on haiglas Anni hoole all April, Leslie ja Chris. Leslie kavatseb aga haiglast jalga lasta, et laadal kõne pidada.
Parkide ameti töötajad on pärast kolmekuulist sundpuhkust tööl tagasi, kuid eelarvekriis kestab. Leslie korraldab põllumajanduslaada ja paneb kõik lootused sellele, et rahaliselt edukas laat aitab tema ameti päästa.
Eelarvekriisi tõttu suletakse kõik Pawnee pargid ja tühistatakse lastekontsert. Leslie otsustab kontserdi siiski korraldada, kuid see tekitab audiitoritega suure tüli.
Leslie pargiplaanid pannakse ootele, sest Pawneesse saabuvad kaks audiitorit. April tähistab 21. sünnipäeva. Ann ja Mark püüavad lahkuminekutest üle saada.
Leslie aitab korraldada Pawnee iga-aastast telefonikorjandust diabeedi toetuseks. Kahjuks saab ta öise vahetuse ja tal on suuri raskusi ärkvel püsimisega.
April paneb kõik Roni kohtumised 31. märtsiks, arvates, et märtsis on ainult 30 päeva. Seepärast on Ronil 94 kohtumist ühel päeval ja ta kutsub kõik töötajad appi neid läbi viima.
Leslie viib Roni ja eelmised pargidirektorid piknikule, et suvekataloogi ette valmistada. Tom kutsub kaanefoto tegemiseks appi Anni ja Marki.
Jerryt röövitakse pargis ja Leslie hakkab nuputama, kuidas turvalisust parandada. Kõik otsustavad Jerry vastu paremad olla, kui ta tööle naaseb.
Opossum hammustab golfiväljakul linnapea koera ja Leslie moodustab rakkerühma ohtliku looma leidmiseks.
Leslie saab vihaseks, kui Ron võidab aasta naise auhinna projekti eest, mis oli tema idee. Tom püüab saada kokku tuhat dollarit, et investeerida kohalikku klubisse.
Leslie kuuleb lugu oma ema vanast armastusest ja ta üritab nad valentinipäeval jälle kokku viia. Andy bänd peab esinema pensionäridele.
Parkide osakond sõlmib kohaliku firmaga kokkuleppe, et Pawnee parkides energiasnäkke müüa. Kui Leslie kuuleb, et need on ebatervislikud, püüab ta tehingule veto panna.
Leslie ja James naudivad mitut head kohtingut ja Justin tuleb tagasi Pawneesse. Leslie otsustab talle mulje avaldamiseks enda juures õhtusöögi korraldada.
Ann otsustab Leslie ühe oma kolleegiga kokku viia, kuid kõik ei lähe plaanitult. Kui välja ilmub Anni vana sõber, muutub Mark suhte osas ärevaks.
Leslie satub jõuluskandaali keskmesse ja on sunnitud ennast ajakirjanike eest peitma, kuigi peaks samal ajal talvise muinasjutumaa festivali promoma. Ron asendab Lesliet ühe päeva ning avastab, kui palju tööd Leslie teeb.
Leslie näeb juhuslikult Tomi ja Wendyt lahutuskohtus. Leslie värbab terve ameti appi, et panna Tom suure peoga oma muresid unustama.
Leslie püüab tõestada, et suudab poistega lihtsalt aega veeta, ja osaleb Roni jahireisil, ent tagajärjed on ootamatud. April ja Andy saavad kontoris lähedasteks.
Üks linnavalitsuse seinamaalidest rikutakse ning Leslie ja parkide amet asuvad konkureerima uue disaini leidmiseks. Ronil ja Andyl on piinlik hetk Andy uuel töökohal.
Leslie kuuleb, et tema kinnistule ihub hammast kohalik raamatukogu, mida juhatab Roni eksnaine Tammy. Andy läheb tööle, et Ann tagasi võita.
Leslie aitab kohalikul organisatsioonil naaberlinna mänguväljaku ehitada. Kui see ühe päevaga valmis saab, asub Leslie uurima, miks tema augu täitmine nii palju aega võtab.
Leslie kutsub appi Dave'i ja Andy, et tabada teismeline huligaan. Annil on keeruline korraldada lõbusat halloweenipidu, ent abi saabub ootamatust allikast.
Leslie pabistab enne esimest kohtingut Dave'iga. Ann viib ta proovikohtingule oskusi lihvima. Kohaliku seksiskandaali paistel otsustavad ka Ron, Mark, Tom ja April üksteise kohta midagi räpast välja kaevata.
Leslie hakkab kohaliku iludusvõistluse kohtunikuks ja ka Tom tuleb tüdrukuid hindama. Leslie kutsub kohtama kohaliku politseiniku Dave Sandersoni (koomik Louie CK). Anna avastab, et Andy on auku elama kolinud.
Leslie ja Tom avastavad uues linnaaias ringi käies, et keegi on sinna marihuaanat istutanud. Nad otsustavad ööseks varitsema jääda, et pahategijad tabada. Ann läheb Markiga kohtuma.
Leslie otsustab Pawnee loomaaiale reklaami tegemiseks seal kaks pingviini omavahel paari panna. Kui mõlemad pingviinid osutuvad isasteks, tekitab see linnarahva seas suurt kära.
Leslie läheb enda arust töökohtumisele kohaliku ametnikuga, kuid tegelikult on ema talle pimekohtingu korraldanud. Ann saab teada, et Andy on jalgu meelega liiga kaua kipsis hoidnud.
Leslie ema avalikku teenistust tunnustaval banketil püüab Leslie koguda toetust oma pargiprojektile. Ema soovitab Lesliel šantaaži kasutada ja avaldab talle infot kohaliku ametliku abikaasa alkoholiprobleemist.
Leslie üritab tungida kohaliku poliitika poiste klubisse ja ilmub ilma kutseta pärast tööd korraldatud koosviibimisele. Kogemata avab ta seal aga kinkekorvi, mille väärtus ületab 25 dollarit, ja millega ta rikub seega eetikareegleid.
Leslie kutsub ajakirjaniku august lugu kirjutama, aga intervjuud lähevad halvasti. Halba artiklit pelgav Leslie saadab Marki reporteriga suhtlema, kuid muutub armukadedaks, kui Mark ajakirjanikuga magab.
Leslie kutsub kokku koosoleku pargi rajamisele toetuse leidmiseks ja käib enne seda kohalikke inimesi agiteerimas. See aga meelitab koosolekule kohale ainult pargi vastased elanikud ja ähvardab plaani eos nurjata.
Satiiriline komöödiasari paneb kõverpeeglisse Ameerika väikelinnapoliitika ja pakub äratundmisrõõmu kõikjal, kus kirev seltskond võimupiruka ümber sagib. Pidevalt hoogu kogunud sarja valis ajakiri Time 2012. aasta parimaks telesarjaks, see võitis arvukalt auhindu ja meelitas osalema nii senaator John McCaini kui esimese leedi Michelle Obama. Tüüpilises Ameerika väikelinnas Pawnees tegutseb parkide ja puhkealade ametis Leslie Knope, kes kohtub koosolekul oma maja kõrvale tekkinud ehitusaugu kinniajamist nõudva Anniga (Rashida Jones). Leslie saabki idee rajada augu asemele linnapark, ehkki ükski teine ametnik tema entusiasmi ei jaga.